31994D0643
L 249/18
JURNALUL OFÍCIAL AL UNIUNII EUROPENE
DECIZIA COMISIEI
din 12 septembrie 1994
privind retragerea omologărilor acordate pentru produsele fitosanitare care conțin cihalotrin ca substanță activă
(94/643/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3600/92 al Comisiei din 11 decembrie 1992 de stabilire a normelor de aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (1), în special articolul 4 alineatul (5),
întrucât cihalotrinul era una dintre cele 90 de substanțe active incluse în prima etapă a programului de lucru prevăzut la articolul 8 alineatul (2) din Directiva 91/414/CEE (2);
întrucât nici un producător sau stat membru nu a exprimat dorința de a include substanța în cauză în anexa I la Directiva 91/414/CEE;
întrucât ar trebui să se considere că datele cerute pentru reevaluarea acestei substanțe în cadrul programului de lucru nu vor fi prezentate și, în consecință, să se adopte o decizie în vederea retragerii omologărilor pentru produsele fitofarmaceutice care conțin această substanță activă, aflate în vigoare în prezent;
întrucât prezenta decizie nu exclude o evaluare ulterioară a cihalotrinului în cadrul procedurii prevăzute la articolul 6 din Directiva 91/414/CEE;
întrucât măsurile prevăzute de prezenta decizie sunt în conformitate cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Statele membre se asigură că:
1.
omologările acordate pentru produse fitosanitare care conțin cihalotrin sunt retrase în termen de șase luni de la data prezentei decizii;
2.
începând cu data prezentei decizii, nici o omologare pentru produse fitosanitare care conțin cihalotrin nu se acordă sau reînnoiește în temeiul derogării prevăzute la articolul 8 alineatul (2) din Directiva 91/414/CEE.
Articolul 2
Prezenta decizie se adresează statelor membre.
Adoptată la Bruxelles, 12 septembrie 1994.